పెట్రోనెటు ఎల్‌ఎన్‌జి

'పెట్రోనెట్ ఎల్‌ఎన్‌జి లిమిటెడు అనేది ద్రవీకృత సహజ వాయువు (ఎల్‌ఎన్‌జి ) ను దిగుమతి చేసుకోవడానికి, దేశంలో ఎల్‌ఎన్‌జి  టెర్మినల్సు ఏర్పాటు చేయడానికి భారత ప్రభుత్వం ఏర్పాటు చేసిన ఒక భారతీయ చమురు, గ్యాసు కంపెనీ. ఇది గ్యాస్ అథారిటీ ఆఫ్ ఇండియా లిమిటెడ్ (గెయిల్), ఆయిల్ అండ్ నాచురల్ గ్యాస్ కార్పొరేషన్ లిమిటెడ్ (ఒఎన్‌జిసి), ఇండియన్ ఆయిల్ కార్పొరేషన్ లిమిటెడు (ఐఒసి), భారత్ పెట్రోలియం కార్పొరేషను లిమిటెడు (బిపిసిఎల్) ప్రమోటు చేసిన జాయింటు వెంచరు కంపెనీ. భారత ఇంధన రంగంలోని కంపెనీలలో ఒకటైన పెట్రోనెటు ఎల్‌ఎన్‌జి  లిమిటెడు, గుజరాత్‌లోని దహేజ్‌లో దేశంలో మొట్టమొదటి ఎల్‌ఎన్‌జి  రిసీవింగు, రీగ్యాసిఫికేషను టెర్మినలు‌ను, కేరళలోని కొచ్చిలో మరొక కొచ్చి ఎల్‌ఎన్‌జి టెర్మినలును ఏర్పాటు చేసింది. దహేజు టెర్మినలు సంవత్సరానికి 17.5 మిలియన్ల టన్నులు నామమాత్రపు సామర్థ్యాన్ని కలిగి ఉండగా (ప్రామాణిక పరిస్థితులలో రోజుకు 70 మిలియన్ల క్యూబికు మీటర్ల సహజ వాయువుకు సమానం), కొచ్చి టెర్మినలు సంవత్సరానికి 5 మిలియన్ టన్నుల సామర్థ్యాన్ని కలిగి ఉంది (రోజుకు 20 మిలియన్ల క్యూబికు మీటర్ల సహజ వాయువుకు సమానం). ఆంధ్రప్రదేశ్ లోని గంగవరం పోర్టు లో మూడవ ఎల్‌ఎన్‌జి  టెర్మినలు నిర్మించే ప్రణాళికలను 2019 అక్టోబరు  లో విరమించుకున్నారు.

కంపెనీ గాజ్ డి ఫ్రాన్స్ పెట్రోనెట్‌ను తన వ్యూహాత్మక భాగస్వామిగా ఎంచుకుంది. భారతదేశానికి 8.5 ఎమ్‌టిపిఎ ఎల్‌ఎన్‌జి సరఫరా కోసం కంపెనీ కతారు ఎనర్జీ ఎల్‌ఎన్‌జితో ఎల్‌ఎన్‌జి అమ్మకం, కొనుగోలు ఒప్పందాల మీద సంతకం చేసింది.

పెట్రోనెట్ ఎల్‌ఎన్‌జి లిమిటెడు గుజరాత్లోని దహేజులో సంవత్సరానికి 15 మిలియన్ల మెట్రిక్ టన్ల సామర్థ్యంతో దాని మొదటి ఎల్‌ఎన్‌జి టెర్మినలు‌ను ఏర్పాటు చేసింది. దహేజు టెర్మినలు సామర్థ్యం 2019 వరకు సంవత్సరానికి 17.5 మిలియన్ టన్నులకు విస్తరిస్తుంది. సంవత్సరానికి 5 మిలియన్ల టన్నుల సామర్థ్యం కలిగిన మరో టెర్మినల్ కొచ్చి (కేరళ) లో ప్రారంభించబడింది. 2013 ఆగస్టులో దాని కార్యకలాపాలను ప్రారంభించింది. పెట్రోనెటు ఎల్‌ఎన్‌జి తన మూడవ ఎల్‌ఎన్‌జి టెర్మినలు‌ను సంవత్సరానికి 5 మిలియన్ల టన్నుల సామర్థ్యంతో ఏర్పాటు చేయాలని యోచిస్తోంది.

కొచ్చి ఎల్‌ఎన్‌జి టెర్మినలు కేరళలోని కొచ్చిను పోర్టు ప్రవేశద్వారం సమీపంలోని పుతువైపీన్‌లోని ప్రత్యేక ఆర్థిక మండలి (సెజు ) లో ఉంది. కొచ్చి టెర్మినలు‌లోని జెట్టీ సౌకర్యం 65,000 మీటర్ల నుండి 216,000 మీటర్ల వరకు సామర్థ్యం గల ఎల్‌ఎన్‌జి ట్యాంకర్లను స్వీకరించడానికి రూపొందించబడింది, తగిన చిన్న నౌకలను స్వీకరించే అవకాశం ఉంది.

పెట్రోనెట్ ఎల్‌ఎన్‌జి లిమిటెడు అందించే వివిధ సేవలు ఉన్నాయి. అవి రీగ్యాసిఫికేషన్, నిల్వ, రీలోడింగు, బంకరింగు, గ్యాస్సింగు-అప్, కూలింగు-డౌన్ సౌకర్యాలు, ఎల్‌ఎన్‌జి ట్రక్ లోడింగు సౌకర్యాలు.

2019 సెప్టెంబరులో పెట్రోనెటు యునైటెడు స్టేట్సు-ఆధారిత టెల్లూరియను ఇంక్‌తో లూసియానాలో డ్రిఫ్టు‌వుడు ప్రాజెక్టు‌లో వాటాను కొనుగోలు చేయడానికి, ఏటా 5 మిలియన్ల టన్నుల ఎల్‌ఎన్‌జిని దిగుమతి చేసుకోవడానికి ఒక అవగాహన ఒప్పందం (ఎమ్‌ఒయు) మీద సంతకం చేసింది. ఈ ఒప్పందం మొదట్లో 2020 మార్చి 31 నాటికి ఖరారు అవుతుందని భావించారు,  కానీ తక్కువ ఎల్‌ఎన్‌జి ధరలు పెట్టుబడి కేసును ప్రతికూలంగా ప్రభావితం చేయడం వలన 2020 నవంబరులో నాన్-బైండింగు ఒప్పందం రద్దు చేయబడింది.

2024 ఆగస్టు 20న, శ్రీలంకకు చెందిన ఎల్టిఎల్ హోల్డింగ్సు లిమిటెడు, భారతదేశానికి చెందిన పెట్రోనెటు ఎల్‌ఎన్‌జి లిమిటెడు మధ్య ఉత్తర కొలంబోలోని కేరవలపిటియ వద్ద సోబాధనవి కంబైన్డు సైకిలు పవరు ప్లాంటు మౌలిక సదుపాయాల అభివృద్ధి కోసం ఒక ఒప్పందం కుదిరింది.

 లిస్టింగు‌లు - షేర్ హోల్డింగు 
షేర్ హోల్డింగ్షేర్ హోల్డింగ్పబ్లికు, ఎఫ్‌ఐఐలు50.00%ఇండియన్ ఆయిల్ కార్పొరేషన్ లిమిటెడ్ (ఐఒసిఎల్)12.50%భారత్ పెట్రోలియం కార్పొరేషన్ లిమిటెడ్ (బిపిసిఎల్)12.50%గ్యాస్ అథారిటీ ఆఫ్ ఇండియా లిమిటెడ్ (గ్యాస్ అథారిటీ ఆఫ్ ఇండియా లిమిటెడ్)12.50%ఆయిల్ అండ్ నేచురల్ గ్యాస్ కార్పొరేషన్ లిమిటెడ్ (ఒఎన్‌జిసి)12.50%

 మూలాలు